
ДО
ОБЩИНСКИ СЪВЕТ
БУРГАС


Д О К Л АД Н А  З А П И С К А

ОТ КРАСИМИР СТОЙЧЕВ
ЗАМ.-КМЕТ „ФИНАНСИ, БЮДЖЕТ И ИКОНОМИКА“ 

ОТНОСНО: Провеждане на конкурс за избор на управител на „Бургасинвест“ ООД по реда на Закона за публичните предприятия и определяне на минимални и специфични изисквания за заемане на длъжността.

          УВАЖАЕМИ ОБЩИНСКИ СЪВЕТНИЦИ,
          Законът за публичните предприятия изисква органите на управление и контрол на общинските търговски дружества-публични предприятия да се избират и назначават след провеждане на конкурс, при спазване условията и реда на правилника за прилагането му и Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас. 
Публични предприятия, по смисъла на посочения закон са търговските дружества с над 50 на сто общинско участие в капитала или такива, в които общината по друг начин упражнява доминиращо влияние, дъщерните дружества на търговските дружества с над 50 на сто общинско участие в капитала. 
„Бургасинвест“ ООД е търговско дружество с ограничена отговорност, в което Община Бургас притежава 93,15% от капитала и отговаря на условията за публично предприятие. В изпълнение на разпоредбите на Закона за публични предприятия Общински съвет – Бургас със свое решение по т. 35 от проведено заседание на 28.09.2021г. / Протокол № 25/ и т. 3 от дневния ред на Общо събрание на съдружниците на „Бургасинвест“ ООД, проведено на 08.10.2021г. е избран временно изпълняващ длъжността управител– г-жа Иванка Николова, до провеждане на конкурс за управител, но не повече от 6 месеца. Това решение е прието във връзка с намерението на Община Бургас да изкупи дяловете на съдружниците в „Буртгасинвест“ ЕООД, за което е взето решение от Общински съвет-Бургас. 
Към настоящия момент са изкупени дялове от съдружниците Община Несебър, Община Айтос, Община Камено, Община Царево, Община Средец. Взето е решение от Общински съвет-Карнобат и е заплатена стойността на дяловете, а от общините Созопол и Сунгурларе няма постъпил отговор, въпреки многократно изпращаните писма, с молба за становище. 
Тъй като и към настоящия момент нямаме яснота за намеренията на съдружниците, считаме че е целесъобразно да се избере управител на дружеството по реда на Закона за публичните предприятия. Съгласно чл.15, ал.5 от дружествения договор на „Бургасинвест“ ООД в правомощията на общото събрание е да избере управител по предложение на Община Бургас.
	Съгласно Закона за публичните предприятия и правилника за прилагането му,  конкурсите следва да се провеждат на два етапа - писмена и устна част (интервю), като за двете части се определят минимални оценки, непостигането на които е основание за отстраняването на кандидатите от по-нататъшно участие в конкурсните процедури. Писмената част следва да включва представяне на концепция за развитие на предприятието и приноса на кандидата към неговото управление, като може да се включи и решаване на тест. С преминалите успешно писмената част, се провежда интервю, а оценяването на кандидатите се извършва съгласно  разработената методика за оценка, Приложение №1 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас.
За провеждане на конкурсните процедури е необходимо решение на Общински съвет, в качеството му на упражняващ правата на собственост на Община Бургас, в което да се определят следните минимални и специфични изисквания за заемане на длъжността,  необходимите документи, място и срок на подаването им, начин на обявяване на конкурсите, както и да бъде определен състав и членове на комисия за номиниране, която да класира и оцени кандидатите. 
Предвид изложеното, на основание чл. 137, ал.1, т.5 от Търговски закон, чл. 21 от Закона за публичните предприятия, чл. 70, ал.2 от Правилника за прилагане на Закона за публичните предприятия,  чл.12, ал.1, т.14, във връзка с чл.25 ал.1 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас, предлагам на Общински съвет-Бургас да вземе следните 
 
Р Е Ш Е Н И Я:
 Да се обяви конкурсна процедура за длъжността управител на „Бургасинвест“ ООД, при следните минимални и специфични изисквания за заемане на длъжността: 
1. Да не са осъждани за умишлено престъпление от общ характер;
2. Да не са лишени от правото да заемат определена държавна или обществена дейност и/или лишени от правото да упражняват определена професия или дейност;
3. Да не са лишени с присъда или с административен акт  от правото да заемат материално-отчетническа длъжност;
4. Да не са били управителни органи или неограничено отговорни съдружници в дружество, което е прекратено поради несъстоятелност- ако са останали неудовлетворени кредитори. 
5. Да имат завършено висше образование, в една от следните области: Икономически науки, Стопански науки и администрация, Технически науки.
6. Да притежават професионален опит - минимум 5 години.
7. Да притежават управленски опит, минимум 3 години.

II. Обявата за конкурса по т. I и да се публикува на интернет страниците на Община Бургас и Общински съвет-Бургас, като се посочи и линк към годишния финансов отчет и годишния доклад за дейността на „Бургасинвест“ ООД.

         III.   Документи, необходими за кандидатстване, които следва да бъдат входирани в деловодството на Община Бургас, в 14 дневен срок след публикуване на обявата на интернет страниците на община Бургас и Общински съвет-Бургас:
-Заявление – свободен текст;
-Професионална автобиография;
-Копие от документ за завършено образование;
-Копия от документи, удостоверяващи трудов стаж, професионален и управленски опит;
-Декларация, че кандидатът не е осъждан за умишлено престъпление от общ характер;
-Декларация, че кандидатът не е лишен с присъда или с административен акт от правото да заема материално-отчетническа длъжност;
 -Декларация, че кандидатът не е бил в управителни органи или неограничено отговорен съдружник в дружество, което е прекратено поради несъстоятелност, ако са останали неудовлетворени кредитори;
- Декларация, че кандидатът не е управител или член на изпълнителен и контролен орган на друго публично предприятие;
-Концепция за развитие на „Бургасинвест“ ООД за следващите 3 години.
IV. Процедурата за номиниране в обявеният конкурс по т. I да се извърши от Комисия за номиниране, в състав от 7(седем) члена, от които двама представители на общинска администрация и петима общински съветници. По решение на комисията конкурсната процедура,  може да бъде проведена чрез видеоконферентна връзка. 

 V. Избира следните представители от Общински съвет - Бургас, които да бъдат включени в състава на комисията:
1.………………………………
2.………………………………
3.………………………………
4.………………………………
5……….……………………….

VI. Процедурата за номиниране включва два етапа – писмена и устна част. Писмената част включва представяне на концепция за развитие на предприятието и приноса на кандидата към неговото управление и се оценява от всеки един от членовете на комисията по номиниране с от 1 до 6 точки. Максималната допустима оценка е 42 точки.   
За устната част, оценяването се извършва по критерии за подбор и методиката, описани в Приложение 1 към Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас.  Максималната допустима оценка е 42 точки.  
Кандидат, получил по-нисък брой точки от 22  на който и да е от етапите, се отстранява от конкурсната процедура.
VII. До избор на нов управител, длъжността управител на „Бургасинвест“ ООД, да се изпълнява от г-жа Иванка Николова.
VIII. Предвид необходимостта от свикване и провеждане на общо събрание на дружеството, на основание чл. 60 от Административно – процесуалния кодекс допуска предварително  изпълнение на настоящото решение на Общински съвет-Бургас.     

С уважение,
КРАСИМИР СТОЙЧЕВ
Зам.-кмет „Финанси, бюджет и икономика“

